  Анжелика Тихонова корреспондент 2020-тӥ арын Удмуртиысь студентъёслэн 93 семьяоссы 100 сюрс манетъем одӥг пол тыриськись юрттэт басьтӥзы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Коньдонэн юрттэтэз студентъёслэн семьяязы пиналзы вордӥськыку «Демография» йӧскалык ӵектос улсын сёто 2020-тӥ арын элькунамы тыриськонлы 7 миллион манет висъязы вал. Бӧрысь студентъёслэн семьяоссы йылэмен сэрен со борды эшшо 5 миллион манет ватсазы. Пусъём, сыӵе юрттэтэз Удмуртиысь студент семьяос 2019-тӥ арын толшорысен басьтыны быгато. Со понна семьяын 2019-тӥ, 2020-тӥ аръёсы нылпизы вордӥськемын луыны кулэ но семьялэн табышез Удмуртиын толэзь ӵоже улыны тырмыт луись коньдонлэн быдӟалаезлэсь – одӥг адямилы 20 сюрс 768 манетлэсь – трос луыны кулэ ӧвӧл. Тегъёс: Мерлык Ижкар студентъёс Удмуртия демография  